На основу члана 43. став 2. Закона о државној управи ("Службени гласник РС" број 79/05, 101/07, 95/2010 и 99/2014), члана 46. Закона о државним службеницима ("Службени гласник РС", бр. 79/05, 81/05-исправка, 83/05-исправка, 64/07, 67/07-исправка, 116/08, 104/09 и 99/14), члана 4. став 2. Уредбе о начелима за унутрашње уређење и систематизацију радних места у министарствима, посебним организацијама и службама Владе ("Службени гласник РС", број 81/07- пречишћен текст, 69/08, 98/12 и 87/13), члана 4. Уредбе о разврставању радних места и мерилима за опис радних места државних службеника ("Службени гласник РС", број 117/05,108/08,109/09,95/10,117/12,84/14, 132/14 и 28/2015), доноси

П Р А В И Л Н И К
О ИЗМЕНAMA И ДОПУНAMA ПРАВИЛНИКА О УНУТРАШЊЕМ УРЕЂЕЊУ И СИСТЕМАТИЗАЦИЈИ РАДНИХ МЕСТА У УПРАВИ ЗА ЗАЈЕДНИЧКЕ ПОСЛОВЕ РЕПУБЛИЧКИХ ОРГАНА

Члан 1.

          	 У Правилнику о унутрашњем уређењу и систематизацији радних места у Управи за заједничке послове републичких органа број: 110-00-3/2011-04 од 07.02.2011. године и број: 110-00-5/2012-04 од 01.03.2012. године (у даљем тексту Правилник), у одељку 4. Сектор за инвестиције и инвестиционо и текуће орджавање, код радног места под редним бројем 188. Шеф Одсека, I врста радних места у условима иза речи: „у оквиру образовно научног поља техничко технолошких наука“ додају се речи „ или друштвено – хуманистичких наука“.      
   	 
Члан 2.

	У одељку 7. Сектор за репрезентативне објекте и биротехничке послове, код радног места 302. Помоћник директора, пета група положаја, у условима речи: „из научне области економске, правне или политичке науке“ бришу се.

Члан 3.

	У члану 50. Правилника речи: 
„на студијама II степена (дипломске академске студије – мастер, специјалистичке академске студије, специјалистичке струковне студије), односно на основним студијама у трајању од најмање 4 године“ 

	замењују се речима : 
„на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету“.

Члан 4.

	У истом члану на радним местима која су разврстана у звање млађи саветник, речи:
„једна година радног искуства у струци или најмање пет година рада у државним органима“

	замењују се речима : 
„завршен приправнички стаж или најмање пет година радног стажа у државним органима“.

Члан 5.

	Овај Правилник ступа на снагу, по добијању сагласности Владе, следећег дана од дана објављивања на огласној табли Управе.

Број: 110-00-8/2015-04
У Београду, 02.07.2015.године		в.д. ДИРЕКТОРА

Зоран Трнинић